खलंगा, दार्चुला
खलंगा (खलङ्गा) नेपाल के सुदुरपश्चिम प्रांत में दारचुला जिले का जिला मुख्यालय है। इसे दार्चुला भी कहते हैं। यह महाकाली नगर पालिका का भाग है। यह शहर महाकाली नदी के तट और भारत के उत्तराखंड राज्य की सीमा पर स्थित है। यह नगर महाकाली नदी के दोनों ओर बसा हुआ है; भारतीय हिस्से में बसे नगर का नाम धारचूला है। महाकाली नदी नेपाल और भारत के बीच की सीमा बनाती है। नदी के ऊपर यहां झूला पुल है जो दोनों तरफ के हिस्सों को जोड़ता है। भारतीय और नेपाली नागरिक बिना किसी प्रतिबंध के सीमा पार कर सकते हैं। हालाँकि नागरिकों को दोनों देशों में स्थापित सीमा शुल्क चौकी से गुजरना पड़ता है। सुरक्षा कारणों से रात में सीमा बंद कर दी जाती है।